CELEX: 32014R0704
Language: fi
Date: 2014-06-25 00:00:00
Title: Komission asetus (EU) N:o 704/2014, annettu 25 päivänä kesäkuuta 2014 , todistuksia koskevista vaatimuksista itujen ja itujen tuotantoon tarkoitettujen siementen tuonnissa unioniin annetun asetuksen (EU) N:o 211/2013 muuttamisesta  ETA:n kannalta merkityksellinen teksti

26.6.2014   
            
            
               FI
            
            
               Euroopan unionin virallinen lehti
            
            
               L 186/49
            
         KOMISSION ASETUS (EU) N:o 704/2014,
   annettu 25 päivänä kesäkuuta 2014,
   todistuksia koskevista vaatimuksista itujen ja itujen tuotantoon tarkoitettujen siementen tuonnissa unioniin annetun asetuksen (EU) N:o 211/2013 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 48 artiklan 1 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 211/2013 (2) säädetään unioniin tuotujen itujen ja itujen tuotantoon tarkoitettujen siementen todistuksia koskevista vaatimuksista.
            
         
               (2)
            
            
               Komission tarkastusyksikön (elintarvike- ja eläinlääkintätoimisto) hiljattain kolmansissa maissa tekemissä tarkastuksissa havaittiin tiettyjä puutteita. Puutteet liittyvät toimivaltaisten viranomaisten kykyyn todistaa, että itujen tuotantoon tarkoitetut siemenet tuotetaan Euroopan parlamentin ja neuvoston asetuksen (EY) N:o 852/2004 (3) ja etenkin sen liitteessä I olevassa A osassa vahvistettujen, alkutuotannossa ja siihen liittyvissä toiminnoissa sovellettavien yleisten hygieniasäännösten mukaisesti.
            
         
               (3)
            
            
               Jotta voidaan pitää yllä mahdollisimman korkea kuluttajansuojan taso sillä aikaa, kun kolmannet maat toteuttavat tarvittavat korjaavat toimet vankan todistusjärjestelmän toteuttamiseksi, on aiheellista sallia, että alkuperämaassa voidaan vaihtoehtoisesti korvata alkutuotantoon sovellettavia hygieniasäännöksiä koskeva todistusvaatimus itujen tuotantoon tarkoitettujen siementen mikrobiologisella testillä ennen kuin ne viedään unioniin. Tästä syystä asetuksen (EU) N:o 211/2013 liitteessä olevaa todistusmallia on muutettava.
            
         
               (4)
            
            
               Toimenpiteen kesto olisi rajoitettava siihen asti, että kolmannet maat ovat tarjonneet riittävät takeet puutteiden korjaamisesta.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 211/2013 seuraavasti:
   
               1)
            
            
               Korvataan 3 artikla seuraavasti:
               ”3 artikla
               Todistusta koskeva vaatimus
               1.   Kolmansista maista peräisin olevien tai lähetettyjen unioniin tuotavien itujen tai itujen tuotantoon tarkoitettujen siementen lähetysten mukana on oltava liitteessä vahvistetun mallin mukainen todistus, jossa vahvistetaan, että idut tai siemenet on tuotettu olosuhteissa, jotka täyttävät asetuksen (EY) N:o 852/2004 liitteessä I olevassa A osassa vahvistetut alkutuotannossa ja siihen liittyvissä toiminnoissa sovellettavat yleiset hygieniasäännökset, ja että idut on tuotettu olosuhteissa, jotka täyttävät täytäntöönpanoasetuksessa (EU) N:o 208/2013 (4) vahvistetut jäljitettävyysvaatimukset, ne on tuotettu laitoksissa, jotka on hyväksytty komission asetuksen (EU) N:o 210/2013 (5) 2 artiklassa vahvistettujen vaatimusten mukaisesti, ja ne täyttävät asetuksen (EY) N:o 2073/2005 liitteessä I vahvistetut mikrobiologiset vaatimukset.
               Todistus ja tapauksen mukaan tämän artiklan 4 kohdassa tarkoitettujen enterobakteereita koskevien mikrobiologisten testien tulokset on laadittava lähettävän kolmannen maan ja sen jäsenvaltion, jossa tuonti EU:n alueelle tapahtuu, virallisella kielellä tai virallisilla kielillä, tai sen liitteenä on oltava virallinen käännös kyseiselle kielelle tai kyseisille kielille. Määräjäsenvaltion niin vaatiessa todistuksiin on liitettävä myös virallinen käännös kyseisen jäsenvaltion viralliselle kielelle tai virallisille kielille. Jäsenvaltio voi kuitenkin suostua siihen, että käytetään muuta unionin virallista kieltä kuin jäsenvaltion omaa kieltä.
               2.   Todistuksen alkuperäiskappaleen on seurattava lähetyksen mukana siihen saakka, kunnes se saapuu todistuksessa ilmoitettuun määränpäähän.
               3.   Jos lähetys jaetaan osiin, todistuksen jäljennöksen on seurattava kunkin lähetyksen osan mukana.
               4.   Poiketen siitä, mitä 1 kohdassa vaaditaan, sen virallista todistamista varten, että siemenet tuotettiin asetuksen (EY) N:o 852/2004 säännösten mukaisesti, ja 1 päivään heinäkuuta 2015 saakka unioniin vietäville itujen tuotantoon tarkoitettujen siementen lähetyksille voidaan tehdä enterobakteereita koskeva mikrobiologinen testi, jolla varmistetaan tuotannon hygieniaolosuhteet ennen vientiä. Näiden mikrobiologisten testien tulos ei saa olla yli 1 000 cfu/g.
               5.   Tuotuja siemeniä käyttävien ituja tuottavien elintarvikealan toimijoiden on asetettava todistus ja tapauksen mukaan näiden testien tulokset saataville toimivaltaisten viranomaisten pyynnöstä.
               
                  (4)  Komission täytäntöönpanoasetus (EU) N:o 208/2013, annettu 11 päivänä maaliskuuta 2013, ituihin ja itujen tuotantoon tarkoitettuihin siemeniin sovellettavista jäljitettävyysvaatimuksista (EUVL L 68, 12.3.2013, s. 16)."
						
               
                  (5)  Komission asetus (EU) N:o 210/2013, annettu 11 päivänä maaliskuuta 2013, iduntuotantolaitosten hyväksymisestä Euroopan parlamentin ja neuvoston asetuksen (EY) N:o 852/2004 mukaisesti (EUVL L 68, 12.3.2013, s. 24).”"
						
            
         
               2)
            
            
               Poistetaan 4 artikla.
            
         
               3)
            
            
               Itujen tai itujen tuotantoon tarkoitettujen siementen tuontia koskeva todistusmalli liitteessä korvataan tämän asetuksen liitteellä.
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 165, 30.4.2004, s. 1.
   
      (2)  Komission asetus (EU) N:o 211/2013, annettu 11 päivänä maaliskuuta 2013, todistuksia koskevista vaatimuksista itujen ja itujen tuotantoon tarkoitettujen siementen tuonnissa unioniin (EUVL L 68, 12.3.2013, s. 26).
   
      (3)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).
   
      LIITE
      ”ITUJEN TAI ITUJEN TUOTANTOON TARKOITETTUJEN SIEMENTEN TUONNISSA KÄYTETTÄVÄN TODISTUKSEN MALLI